«Էվրիկա» միջնակարգ դպրոցը ստեղծվել է՝ հաշվի առնելով այն ամենը, ինչը հատուկ է ժամանակի պահանջներին համընթաց քայլող դպրոցին ու կրթությանը: Այստեղ տրվող միջնակարգ կրթության կարևոր բաղադրիչներն են լեզուների և համակարգչային հմտությունների, մաթեմատիկայի, տրամաբանության ուսուցումը, սպորտը, գեղագիտական դաստիարակությունը, ծանոթությունը մշակութային արժեքներին ու շրջակա միջավայրին: «Էվրիկա»-ում այս ամենը մատուցում են համապատասխան մասնագետները՝ ուսուցման արդիական մեթոդների (գործնական պարապմունքներ, խաղեր, մտավոր խնդիրների առաջադրում և այլն) կիրառմամբ, ժամանակակից տեխնիկայով հագեցած լուսավոր ու գեղեցիկ դասարաններում: Դպրոցականների համար գործում են նաև մարզադահլիճն ու խաղահրապարակները, կինոսրահն ու ճաշարանը: Վերոնշյալ բոլոր բաղադրիչները հանդես են գալիս ներդաշնակորեն, գործում են նպատակամղված՝ նպաստելով բարձրորակ միջնակարգ կրթությանը: